Temeljem članka 24. stavak (2) Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Draženka Jurec, dipl. ped. podnosi

I Z V J E Š T A J

O STANJU SIGURNOSTI, PROVOĐENJU PREVENTIVNIH PROGRAMA

TE MJERAMA PODUZETIM U CILJU ZAŠTITE PRAVA UČENIKA

ZA DRUGO POLUGODIŠTE ŠKOLSKE GODINE 2023/24.

Srednja škola Zabok je 5. listopada 2023. godine sklopila ugovor za usluge zaštite na radu s PREVENTOM, d.o.o. iz Varaždina. Zbog preseljenja u nove prostore donesena je nova dokumentaciju koja se odnosi na zaštitu na radu. Napisana je nova Procjena rizika u školi u kojoj je izvještaj za cjelokupni prostor i sva radna mjesta u školi. Označeni su putevi evakuacije i održana je vježba evakuacije 25.04.2024. godine te je održan sastanak Odbora za zaštitu na radu u školi 30.01.2024. Imamo dva povjerenika radnika za zaštitu na radu i to Marka Kralja i Dragu Bartolića, a odbor čine ravnateljica, ovlaštenik ravnateljice za zaštitu na radu, ovlaštenik radnika za zaštitu na radu, stručnjak zaštite na radu iz tvrtke Preventa te liječnica medicine rada. Odbor se sastaje dva puta godišnje. Na sastancima Odbora raspravlja se o sigurnosti prostora i opreme u školi, zakonskoj regulativi vezanu uz unapređenje sigurnosti i zaštite zdravlja na radu te donošenje novih podzakonskih propisa u području zaštite na radu. U skladu s Kućnim redom škole, ravnateljica je organizirala svakodnevno dežurstvo nastavnika u obje smjene (popis dežurnih nastavnika nalazi se na zidu kod vrata zbornice i na Internet stranicama škole). Također u obje smjene organizirano je dežurstvo domara.

**Članovi povjerenstva za preventivni program za školsku godinu 2023./2024. su:** Iva Rumbak (do 30.3.2024.), Ivan Petek, Mislav Crnković, Mirjana Spajić, Matea Bajs i Maja Kotarski a uz njih su tijekom prvog polugodišta u radu programa aktivno sudjelovali ostali nastavnici, pedagoginja, voditelj smjene i knjižničarka.

Od planiranih aktivnosti tijekom drugog polugodišta je ostvareno sljedeće:

- stručne suradnice, pedagoginja i psihologinja kontinuirano su s učenicima, roditeljima i nastavnicima održavale savjetodavne razgore i sastanke te planirale i realizirale postupke i načine pomoći s ciljem prevladavanja teškoća i poticanja uspješnosti učenika

- razrednici su održavali redovne roditeljske sastanke te obavljali individualne konzultacije

- održana je sjednica vijeća roditelja na kojoj se roditelje nastojalo uključiti u život i rad škole te u preventivni program

- u 2. polugodištu održana je sjednica Vijeća učenika na kojoj su učenici dali mišljenje na prijedlog Pravilnika o kućnom redu.

- Pedagoginja je pripremila i provela stručna usavršavanja nastavnika na stručnim vijećima s ciljem prevencije nepoželjnih ponašanja učenika i jačanja kapaciteta nastavnika, a na temu Upravljanje razrednim odjelom i suradnja unutar RV- mogućnosti i izazovi

- prema protokolu o zbrinjavanju učenika u školi, tijekom drugog polugodišta zbrinuto je ukupno 172 učenika

- pedagoginja i psihologinja su redovito upoznavale nove djelatnike s planovima i programima, načinom rada s učenicima s teškoćama te ostalim važećim hodogramima i protokolima škole

- redovita suradnja pedagoginje i psihologinje sa školskom liječnicom, Centrom za pružanje usluga u zajednici Zagorje, Centrima za socijalnu skrb, Policijom, Udrugom Zagor, Društvom psihologa KZŽ, Upravnim odjelom za obrazovanje, kulturu, šport i tehničku kulturu KZŽ.

- obilježavanje značajnih datuma koje su proveli razredi sa svojim razrednicima na način da su obradili temu koja se veže za pojedini datum i o njoj informirali ostale učenike prigodnim plakatima

- pedagoginja je redovito sudjelovala na redovitim mjesečnim sastancima međuresorne suradnje u PU Zabok.

- učenici završnih razreda uključeni u projekt Bez promila, Mreže udruge mladih ZAGOR

- Pedagoginja je u 1. ETU razredu provodila pedagoške radionice s ciljem osnaživanja učenika i poticanja suradničkih odnosa u razredu.

- tijekom siječnja i veljače stručna suradnica psihologinja održala je radionice u trećim razredima pod nazivom Prokrastinacija i organizacija, s ciljem osnaživanja učenika u boljoj organizaciji vlastitog vremena

-stručna suradnica psihologinja i prof. Maja Kotarski provele su radionicu Pozitivna psihologija u razredima 3. THK i 2. HTT , u sklopu obilježavanja Tjedna psihologije

- djelatnica MUP-a provela je preventivne radionice Zdrav za 5 u svim drugim razredima, tijekom ožujka

- tijekom veljače stručna suradnica psihologinja provela je preventivnu radionicu u 1. THK razredu s ciljem razvijanja međusobne suradnje

- psihologinja Hrvatskog zavoda za socijalni rad, područnog ureda Zabok, Ljerka Tuđa Družinec (djelatnica CZSS) u sklopu projekta Društva psihologa Krapinsko-zagorske županije održala je za roditelje prvih razreda predavanje o prevenciji suicida kod djece i mladih

- tijekom travnja i svibnja 2024. godine pedagoginja je organizirala predavanja za učenike na temu „Sigurno mjesto za žene“ koje je provela Dunja Bonacci Skenderović u suradnji i na poticaj Krapinsko-zagorske županije. Uključeni su bili: 2.ea, 1.ea i 1.eb, 1.TU i 2ub, 1. ub, 1. THK.

- s učenicima 1.ub razreda tijekom drugog polugodišta pedagoginja jer provela radionice na temu prevencije nasilja u adolescentnim vezama.

- za učenike završnih razreda organiziran je 6. svibnja 2024. sastanak u vezi organizacije programa i obilježavanje Dana maturanata s ciljem povećanja sigurnosti učenika i prevencije neželjenih ponašanja.

- tijekom nastavne godine stručne suradnice su održavale individualne razgovore s učenicima i njihovim roditeljima s ciljem pomoći i osnaživanja učenika i roditelja. O razgovorima se vode službene bilješke i zapisnici prema potrebi. U pedagoškoj dokumentaciji evidentirano je ukupno 238 razgovora.

- 8. travnja 2024. godine pedagoginja je na Vijeću roditelja održala predavanje na temu „Školski uspjeh i podrška roditelja“

Zdravstvena edukacija učenika provodi se prema planu i programu zdravstvenog odgoja u sklopu satova razredne zajednice.

Temeljem svega navedenog smatramo da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

RAVNATELJICA:

Draženka Jurec,dipl.ped.,v.r.

Zabok, 31.8.2024.